2,5-dimetoxi-4 metilanfetamina

2,5-dimetoxi-4-metilanfetamina edo DOM konposatu organiko aromatikoa da, C12H19NO2 formula duena feniletilamina ordezkatuen klasekoa. Solido kristalinoa da.

2,5-dimetoxi-4-metilanfetamina haluzinogeno da, droga psikodelikoen taldekoa. Droga ilegala da. DOM 1963an Alexander Shulgin-ek, sintetizatu zuen lehen aldiz droga psikodelikoei buruz egiten ziharduen lanaren testuinguruan. 1960ko hamarkadaren bigarren zatian eta 1970eko hamarkadaren hasieran merkatu beltzean saldu zen eta ondorio latzak izan zituen, beste arrazoi batzuren artean merkaturatzen ziren pilulek DOM-kontzentrazio oso handia zutelako..

 Sintesia 
DOM sintetizatzeko molde posible bat Shulginek berak ematen du PIHKAL obran. Lehengaia. 2,5-dimetoxi-4-metilbenzaldehidoa, nitroetanoarekin kondentsatzen da dagokion nitropropenoa lortzeko eta ondoren azken produktura erreduzitzen da da litio eta aluminio hidruroa erabiliz.

 Ezaugarriak 
Droga honen efektuen artean pertzepzio-aldaketa nabarmenak daude, hala nola, ikusmen lausoa, irudi anitzak, objektuen bibrazioa, ikusmen-alterazioak, forma distortsionatuak, xehetasunen hobekuntza, denboraren igarotze geldoa, sexu-bulkada eta plazera handitzea eta kontrasteak areagotzea. Esperientzia mistikoak eta kontzientzian aldaketak eragin ditzake. Begi-niniak dilatatzea eta arteria-presio sistolikoa igotzea ere eragin dezake.

 Erreferentziak